**Izjava Zaključne konference o vlogi nacionalnih institucij za človekove pravice**[[1]](#footnote-2)

***Krepitev implementacije Listine EU o temeljnih pravicah: Močni in učinkoviti NHRI-ji v EU***

**Ugotovitve projekta**

Nacionalne institucije za človekove pravice (»NHRI-ji«) so ključnega pomena za spoštovanje temeljnih pravic v EU in spodbujanje skupnih vrednot EU, torej temeljnih pravic, demokracije in vladavine prava (2. člen PEU). Marca 2021 je Svet Evropske unije prepoznal, da neodvisni NHRI-ji in telesa za enakost »igrajo ključno vlogo pri spodbujanju in varstvu temeljnih pravic ter ozaveščanju in pripomorejo k zagotavljanju skladnosti nacionalnih politik z listino.«[[2]](#footnote-3)

Znotraj svojih širokih mandatov za spodbujanje in varstvo človekovih pravic NHRI-ji svetujejo narodnim vladam o posledicah politik in prava (še posebej politik in prava iz Listin EU), ki jih zaradi teh na splošno čutijo človekove pravice. Glede na to, da zakonodaja EU neposredno ali posredno vpliva na znaten del oblikovanja nacionalne zakonodaje in politike, imajo NHRI-ji tudi pomembno vlogo pri spoštovanju temeljnih pravic, ko države članice prenašajo in izvajajo zakonodajo EU. Še več, NHRI-ji igrajo vlogo tudi pri spremljanju vladavine prava.

Do danes samo štiri države članice EU nimajo mednarodno akreditiranega NHRI-ja. Vendar institucije EU in države članice tudi širše ne izkoriščajo v polnosti potenciala NHRI-jev v kontekstu razvoja, prenosa in implementacije zakonodaje EU (vključno z ocenami učinka na temeljne pravice) ali spremljanja Listine in s Konvencijo o pravicah invalidov skladne uporabe EU-sredstev. Kljub temu obstaja pozitiven trend, posebno v povezavi s tem, kako NHRI-ji uporabljajo Listine EU, ter v povezavi z njihovimi prispevki preko ENNHRI za letna poročila komisije o Listini, dalje pa tudi v zvezi z doslednim sodelovanjem NHRI-jev v okviru poročanja o vladavini prava in v njihovih prispevkih k relevantnim posvetovanjem o politiki ter zakonodajnih pobudah EU, denimo v povezavi s SLAPPs ali EU-paketom Zaščita demokracije.

Regionalni projekt in raziskava FRA sta prepoznala načine, na katere lahko NHRI-ji prispevajo k dvigu ozaveščenosti o pomembnosti zakonov EU med državljani, civilno družbo, pravnimi strokovnjaki, oblikovalci politike in mediji, s čimer lahko pripomorejo pri obravnavanju problematike nizke ozaveščenosti o Listini med pravniki in javnimi uslužbenci. Regionalni projekt in raziskava FRA sta izpostavila tudi potrebo po bolj vsebinskem sodelovanju akterjev temeljnih pravic, denimo NHRI-jev, pri obravnavi pogojenosti skladov EU kot dodatni nalogi, ki bo v zameno zahtevala zadostne človeške in finančne vire NHRI-jev. Medtem ko NHRI-ji zedinjeno prispevajo k letnemu poročanju komisije o vladavini prava preko ENNHRI, pa Komisija poroča o rednih referenčnih ugotovitvah NHRI kot virih informacij. NHRI-ji so bili vključeni tudi v nacionalne dialoge o vladavini prava, da bi se pospešilo izvajanje ugotovitev poročil. Pomembno je poudariti, da so poročila Komisije o stanju pravne države vključevala tudi za določeno državo specifična priporočila državam članicam, naj ustanovijo in okrepijo NHRI-je. Končno pa še, da projekt in raziskava FRA nakazujeta različne ukrepe, ki pomenijo korake naprej k zagotavljanju, da bo EU lahko gradila na temeljih učinkovitih in odpornih NHRI-jev v vseh svojih državah članicah.

**Kako naprej**

Države članice EU se spodbujajo, naj:

* **ustanovijo močno in neodvisno NHRI**, če ta še ne obstaja, in jo krepijo v skladu z mednarodnimi standardi in priporočili, vključno s tistimi mednarodne akreditacijske komisije in Evropske komisije.
* se redno posvetujejo z NHRI-ji o **ocenah učinka na človekove pravice in pravni pregled** (osnutkov) politik in zakonodaje za zagotovitev, da se vsakič, ko države članice delujejo znotraj obsega prava EU, upošteva neodvisno strokovno mnenje glede temeljnih pravic, vključno z Listino o temeljnih pravicah.
* zagotovijo, da se uradniki na nacionalni, regionalni in lokalni ravni **zavedajo nacionalnega specializiranega neodvisnega znanja o temeljnih pravicah, vključno z znanjem NHRI-jev**. To bi moralo vključevati tudi spodbujanje uradnikov k posvetu z NHRI-ji o posledicah za človekove pravice, ki izvirajo iz prava in oblikovanja politik, tudi kadar delujejo znotraj obsega prava EU.
* zagotovijo, da pri pristojnih državnih oblasteh obstaja sistematično sledenje in javno poročanje o **spremljanju in implementaciji priporočil NHRI-jev**. To bi moralo vključevati poročanje o tem, katera priporočila so še odprta in na kateri stopnji, pa tudi o tem, katera priporočila so bila izrecno zavrnjena ali so ostala brez odziva pristojnega državnega organa. Če se glede na NHRI-jeva priporočila nič ni premaknilo, so morda na voljo učinkoviti formalni načini, na katere bi jih NHRI-ji podali v oceno parlamentu.
* zagotovijo, da so NHRI-jem **dodeljeni finančni in človeški viri** na ravni, ki omogoča, da svoje široke mandate izvajajo učinkovito in neodvisno. To vključuje tudi zagotavljanje dodatnih virov za dodatne vloge in mandate, ki jih NHRI-ji sprejmejo v okviru skladnosti temeljnih pravic z zakonodajo EU, kot je prihajajoči EU Zakon o umetni inteligenci, Pakt o migracijah in azilu ali Direktiva EU o skrbnem pregledu podjetij. NHRI-ji morajo biti sposobni tudi večati zavedanje o svojih mandatih in funkcijah pri javnosti, vključno s tistimi v ranljivih situacijah. Viri bi NHRI-jem morali omogočati, da sodelujejo z drugimi institucijami s področja človekovih pravic na nacionalni ravni za zagotavljanje učinkovitega delovanja in interakcijo z ZN, Svetom Evrope in drugimi mednarodnimi ter regionalnimi organizacijami, vključno z institucijami EU.
* se vnaprej posvetujejo z NHRI-ji v **procesu uporabe sredstev EU**, ki jih zajema Uredba o določitvi skupnih določb (CPR), vključno z razpisi za zbiranje predlogov in izbirnimi merili. NHRI-ji bi morali biti povabljeni, da rutinsko sodelujejo pri spremljanju odborov, in to na način, ki v polnosti spoštuje njihov mandat in neodvisnost. Države članice bi morale spodbujati tudi učinkovito koordinacijo, sodelovanje in komunikacijo na nacionalni ravni med organi upravljanja, OCD-ji in neodvisnimi telesi za temeljne pravice, vključno z NHRI-ji.
* zagotovijo možnost **neodvisnega pregleda odločitev upravljavcev skladov** na podlagi temeljnih pravic z uporabo preglednih in učinkovitih pritožbenih mehanizmov. Ob vzpostavitvi takšnih pritožbenih mehanizmov naj se posvetujejo z NHRI-ji.
* zagotovijo, da so NHRI-jem – vključenim v **pripravo, izvajanje ali spremljanje in ocenjevanje programov in operacij, ki jih financira EU**, vključno s sodelovanjem v nadzornih odborih – na voljo zadostni in po potrebi dodatni človeški, tehnični in finančni viri, da lahko učinkovito opravljajo svoje temeljne naloge in izvajajo svoja pooblastila, in sicer tudi na lokalni ali regionalni ravni.
* zagotovijo, da imajo NHRI-ji **dostop do usposabljanja, smernic in finančnih virov**, da lahko ocenijo skladnost skladov EU z Listino EU. V celoti bi morali izkoristiti potencial, ki ga zagotavljata 36. in 37. člen CPR 21–27 za financiranje krepitve zmogljivosti in dodatne tehnične pomoči za neodvisne organe za temeljne pravice, ki so vključeni v partnerstvo v smislu 8. člena CPR 21–27. Države članice bi morale tudi v celoti uporabiti podobno tehnično pomoč za posamezne sklade, kot je pomoč pri izvajanju politik zaposlovanja, izobraževanja in socialne vključenosti iz 9. člena uredbe o ESS+. Takšna krepitev zmogljivosti bi morala vključevati usposabljanje o delovanju skladov EU in z njimi povezanih postopkih.
* **sodelujejo in se posvetujejo z NHRI-ji pri spodbujanju vladavine prava**, še posebej v kontekstu spremljanja priporočil iz letnega poročila o stanju pravne države Evropske komisije.

Evropsko komisijo spodbujamo, naj:

* razmisli o **vzpostavitvi in omogočanju formaliziranega, večstranskega in preglednega, strukturiranega in sistematičnega procesa komunikacije** med institucijami EU in NHRI-ji, vse to pa z namenom izboljšanja izvajanja Listine EU o temeljnih pravicah, prava EU, tudi v okviru spremljanja sredstev EU in vladavine prava.
* **pri obravnavi pritožb** v okviru **EU skladov uporabi znanje in strokovnost NHRI-jev**. Poleg tega bi morala Komisija **aktivno spodbujati uporabo svojega Kodeksa dobre prakse za partnerstvo,** delegirane uredbe iz leta 2013, ki državam članicam naroča, kako izvajati načelo partnerstva Uredbe o skupnih določbah (CPR), med drugim tudi s spodbujanjem vključevanja strokovnega znanja NHRI-jev skozi vse programsko obdobje.
* vzpostavi **redno izmenjavo informacij z NHRI-ji o izvajanju Listine EU o temeljnih pravicah** in razmisli o rednejšem vključevanju NHRI-jev v razvoj, izvajanje in vrednotenje tudi drugih strategij in zakonodaje EU, ki so relevantne za temeljne pravice na nacionalni ravni.
* prepozna ključno vlogo, ki jo NHRI-ji lahko igrajo pri **nacionalnem spremljanju letnega poročila Evropske komisije o pravni državi** s sprožitvijo pristne razprave na nacionalni ravni, tudi v nacionalnih parlamentih.
* razmisli o vzpostavitvi **redne izmenjave pozitivnih praks in izzivov, povezanih z NHRI-ji**, ki bi omogočala medsebojno učenje med državami članicami o tem, kako kar najbolje izkoristiti strokovno znanje in mandate NHRI-jev v kontekstu EU.
* razmisli o sprejetju **priporočila Evropske komisije o NHRI-jih**, ozaveščanju o vlogi NHRI-jev pri spodbujanju skupnih vrednot EU glede temeljnih pravic, demokracije in vladavine prava (člen 2 PEU), pri čemer pa tudi pojasni, kaj se pričakuje od držav članic EU za spodbujanje močnih in neodvisnih NHRI-jev. Takšno priporočilo lahko gradi na obstoječih zavezah politik EU, mnenjih FRA in uveljavljenih mednarodnih standardih ter za države specifičnih priporočilih o NHRI-jih.

Bruselj, 22. februarja 2024

|  |
| --- |
|  |

1. Ta deklaracija je zasnovana na ugotovitvah in izkušnjah intenzivnega sodelovalnega čeznacionalnega regionalnega projekta [Podpora nacionalnim institucijam za človekove pravice pri spremljanju temeljnih pravic in vidikov temeljnih pravic pravne države – Agencija Evropske unije za temeljne pravice (europa.eu),](https://fra.europa.eu/en/project/2022/supporting-national-human-rights-institutions-monitoring-fundamental-rights-and) ki ga financirata EEA in Norveški finančni mehanizem, vključno z Agencijo Evropske unije za temeljne pravice (FRA) kot vodilnim partnerjem, sedmimi NHRI-ji in Evropsko mrežo nacionalnih institucij za človekove pravice (ENNHRI). V projektu so sodelovali naslednji NHRI-ji:

	* [Ombudsman Republike Bolgarije – spletna stran](https://www.ombudsman.bg/index.php/bg),
	* [Ombudsman Republike Hrvaške – spletna stran](https://www.ombudsman.hr/en/),
	* [Nacionalni center za človekove pravice Slovaške – spletna stran](https://www.snslp.sk/),
	* [Komisar za človekove pravice Poljske – spletna stran](https://bip.brpo.gov.pl/pl/kategoria-tematyczna/projekty-w-biurze-rpo),
	* [Komisar za upravo in varovanje človekovih pravic (Ombudsman) Cipra – spletna stran](https://www.ombudsman.gov.cy/ombudsman/ombudsman.nsf/All/B32B715CE0F44438C2258A7000378B93?OpenDocument),
	* [Varuh človekovih pravic Republike Slovenije – spletna stran](https://www.varuh-rs.si/en/),
	* [Ombudsman Republike Latvije – spletna stran](https://www.tiesibsargs.lv/en/homepage/) – [stran projekta](https://www.tiesibsargs.lv/en/about-us/eea-and-norway-grants-fund-for-regional-cooperation-2022-2024/). [↑](#footnote-ref-2)
2. Zaključki Sveta o krepitvi implementacije Listine EU o temeljnih pravicah, Bruselj, 8. marec 2021, so na voljo na: [pdf (europa.eu)](https://data.consilium.europa.eu/doc/document/ST-6795-2021-INIT/en/pdf). [↑](#footnote-ref-3)